Sifonoforas
Sifonoforas, sifonas – viduramžių ugniasvaidis ginklas, naudotas dromonuose (Bizantijos karo laivų tipas). Sifonoforai buvo vamzdžio pavidalo siurbliai, švirkštę graikišką ugnį (spėjama, tai buvo gudrono, sieros, salietros ir naftos mišinys). Padegamąjį mišinį išsviesdavo arba suspaustas oras, arba dumplės, primenančios naudojamas kalvėse. Sifonoforus plačiai naudojo Bizantijos karo laivynas. Šiuolaikinių liepsnosvaidžių pirmtakas.